Det var formentlig en teknisk fejl der var årsagen, da der klokken 4.45 i morges udbrød brand på Saltumvej i Aalborg Øst.

- Der er ikke noget der tyder på, at branden er påsat, og politiet er kørt fra stedet, oplyser vagtchef Per Jørgensen fra Nordjyllands Politi. Branden var opstået i et depotrum i tilknytning til lejlighederne, og alle beboerne i de omkringliggende opgange blev evakueret på grund af kraftig røgudvikling. Nordjyllands Politi oplyser, at alle beboere er hjemme igen. Der skal nu foretages en række undersøgelser af brandstedet.